text: Pyroman på spil i Esbjerg
  08 december 2012 kl. 09.42
  Hele tre gange forsøgte en formodet pyroman lørdag morgen at sætte ild til trappeopgange i Esbjerg midtby.
  Klokken halv otte lørdag morgen blev beboerne i Strandbygade 35 vækket af en fæl røglugt.
  Politiet var hurtigt på stedet og kunne konstatere, at der var lavet et bål under trappen af aviser.
  Samme fremgangsmåde blev brugt et par timer senere i Kongensgade. Formiddagens seneste brand blev opdaget i Kongensgade 89 lidt efter klokken 10.00.
  - Vi ser meget alvorligt på det og sætter alt ind på at finde brandstifteren hurtigt, siger vagtchef Michael Skaarup til TV SYD.
  